20-22 nedelja: ” TRADICIONALNO VREME” - DRUGI TRIMESTAR TRUDNOĆE

U sklopu ULTRAZVUČNOG praćenja trudnoće prvi pregled je rezervisan do 10 nedelje.

Ako je urađen adekvatan Ekspertni ultrazvučni pregled(UZ) u prvom (11-14 nedelja) i ranom drugom (16 nedelja) trinestru, onda je pregled u 20-22 nedelji tj. u “tradicionalno vreme” od manje važnosti.

Međutim, ako ovi pregledi nisu EKSPERTNI te nisu adekvatno urađeni, pregled u 20-22 nedelji neće dovesti do pravovremene genetske analize ploda i odluke o prekidu ili nastavku trudnoće.

Za razliku od prvog i ranog drugog trimestra pregled u 20-22 nedelji ili nakon još 2-4 nedelje, se može uraditi na standardnim aparatima ako je doktor sa odgovarajućim iskustvom .

U toj starosti trudnoće postoje ograničenja samog pregleda jer većina UZ markera za hromozomske greške nedostaje. Takođe.pregled anatomije ploda i fenotipa , može biti ograničen položajem ploda, posteljice i konstitucije trudnice. Pregled vaginalnom sondom u ovoj starosti trudnoće je od male pomoći.

Pregled srca ploda može biti kod gojaznih trudnica (BMI-40kg/m) naročito otežan u “tradicionalno vreme” i 50% je manje uspešan nego kod negojaznih trudnica. Tu uvek ne pomaže ni Premium aparat Ako je pregled urađen u 11-14 nedelji i u tradicionalno vreme, senzitivnost je oko 90%. Medjutim , ako je pregled srca rađen samo u 20-22 nedelji , uspešnost pregleda srca ploda kod gojaznih trudnica je samo 70,2%. Ni dodatni pregled za 2-4 nedelje bitno nemenja pouzdanost pregleda.

Pregledom u 20-22 nedelji se ne završava UZ praćenjetrudnoće. Razvoja ploda, nije završen. Dalji uvid o razvoju ploda, vezane su za UZ preglede u 28-32 i 37 nedelji trudnoće.

Zaključak: Pregled u 20-22 nedelji trudnoće zahteva obično oko 1 sat i duže, ako nema podataka o ranijim ekspertnim pregledima. Uspešnost pregleda zavisi od više faktora na koje se ne može uvek uticati. Ako je 2D UZ pregled ograničen ni 4D ga neće poboljšati.