EKSPERTNA ULTRASONOGRAFIJA PLODA- PRVI TRIMESTAR- 11-14 NEDELJA-3/4 MESEC

Ultrazvuk ploda u prvoj trećini trudnoće moze da „uhvati“ što neinvazivni prenatalni skrining –test NIPT na hromozomske greške nemože. Ova činjenica mora biti obavezujuća za svakog doktora koji koristi ultrazvuk u trudnoći iz sledećih razloga:

1.Hromozomske anomalije su manje česte nego strukturne (razvojne-anatomske) greške.

2.Ultrazvučni pregled otkriva i hromozomske i anatomske greške ploda

3.Mnoge struktrne abnormalnosti su letalne i mogu se dijagnostikovati I trimestru. Već dugo je pregled u 18-22 nedelji pomeren za 11-14 nedelju.

Dva su glavna razloga za pregled u 11-14 nedelj:. Prvo to je optimalno vreme da se izmeri „nuchal translucency(NT) tj debljina vrata i drugo, mnoge strukturne anomalije se tad mogu registrovati. Provera anatomije ploda je moguća. Mogu se proveriti noge .ruke i prsti, deformacije stopala, indirektni znaci neadekvatnog formiranja kičme, tvrdog nepca, nosa,kostiju lobanje ,očiju, pluća,bubrega , prednjeg zida trbuha(omphalocele), mokraćne bešike, genitalija, obrnut položaj organa trbuha, izostanak prve faze razvoja mozga itd, Ove greške nas upućuju i na postojanje sindroma koji zahtevaju prekid trudnoće,

U 12 nedelji je srce ploda završilo razvoj te je obavezno isključiti urođene srčane mane.

Mnoge od ovih anomalija su udružene sa povečanim NT. Povećan NT, osim sumnje na hromozomsku grešku ploda, ukazujei na moguće greške svih organskih sistema, dijafrgmalne hernije,anomalija koštanog sistema, anemije ploda, poremećene limfne drenaže itd.

Kad je NT povećan obavezna je biosija posteljice tj CVS i isključenje ultrazvukom mogućih anatomskih grešaka.

Pored NT (koji nemora obavezno biti povećan) , treba proveriti i druge ultrazvučne markere za postavljanje sumnje na hromozomske greške: nosne kosti, Vomer, FMF ugao, Duktus venosus, prefrontalnu debljinu, 4 komoru mozga i markere za srčane mane, kao i „soft“ markere za hromozomske greške. Znači NT I ostali ultrazvučmi marker učestvuju u proceni rizika na hromozomske greške I odluku o CVS i genetskoj amniocentezi.

Zalkjučak: Ekspertni ultrazvuk u I trimestru trudnoće je obavezan. Nije moguć bez premijum Ultrazvučnog aparata i iskusnog doktora. Ako doktor nekoristi u svom radu adekvatan ultrazvučni aparat onda on nema dovoljno iskustva da bi se pregled mogao nazvati Ekspertnim.