RANI DRUGI TRIMESTAR TRUDNOĆE-EXPERTNI ULTRAZVUČNI PREGLED

Pregled u 16 nedelji trudnoće ima sledeće prednosti:

1. Najveći deo razvoja ploda je završen( 80-90%), te je njegova provera tad moguća.
2. Prisutni su „Soft“ ultrazvučni markeri za otkrivanje 91% hromozomskih anomalija
3. Neophodna je provera funkcije posteljice I započinjanja terapije, da nebi kasnije došlo do zastoja rasta ploda
4. Ponovna procena cirkulacije krvi i anatomije srca ploda, nakon pregleda u I trimestru
5. Odluka o „triple“ testu iz krvi trudnice.
6. I eventualna odluka o genetskoj amniocentezi na osnovu dobijenih ultrazvučnih markera I biohemiskog skrininga iz krvi trudnice.

Pregled u ranom drugom timestru trudnoće je važan jer najveći deo anatomije je dostupan ultrazvučnom pregledu i može se dopuniti endovaginalnom sondom.

Svi organi ploda i delovi tela (nos, uši, usta, oči, šake, stopala, kičma itd) su završili razvoj osim treće faze razvoja mozga. Ova faza formiranja kore velikog mozga kao i mokraćni kanali se ne završavaju u vreme „Clasical time“ pregleda u 22 nedelji nego tek u 24-28-32 nedelji trudnoće.

Fenotip ploda je dostupan proceni na 3D multiplanarnoj analizi što je neophodno u proceni koštanog sistema , komornog sistema mozga i mekih tkiva i koštanih struktura glave ploda.

Zaključak: Ekspertni pregled u ovoj starosti trudnoće zahteva „Premium“ ultrazvučnu mašinu (visoke rezolucije slike)i doktora sa iskustvom. U ovoj starosti trudnoće, pregled zahteva određeno vreme, dugotrajnu koncentraciju doktora te je opšte prihvaćeno mišljenje da je maksimalan broj pregleda 5 trudnoća za radno vreme. Sve preko toga je praćeno padom kvaliteta pregleda i raste procenat ne registrovanih razvojnih grešaka ploda.