PREGLED SRCA U TRUDNOĆI

EKSPERTNI ULTRAZVUČNI PREGLED u ranoj ntrudnoći (11-14 nedelja) osim UZ markera za anatomske I hromozomske greške ploda , podrazumeva i pregled srca ploda iz sledećih razloga:

**Srce ploda je jedino završilo svoj razvoj (12 nedelja) u ovoj starosti trudnoće**

1. Najčešće greške u razvoju ploda su urođene srčane mane(USM). One su češće nego bilo koje druge anatomske greške ploda i ŠEST puta su češće od Down sindroma tj. trizomije 21 para hromozoma.
2. Oko 60% plodova sa ovom hromozomskom greškom poseduju i neku od brojnih srčanih mana.
3. Otkrivanjem USM obavezno je uraditi biopsiju posteljice (CVS), genetsku amniocentezu a ne neinvazivni test iz krvi trudnice (NIPT).

Čak šta više, ako se nađe srčana mana potrebno je uraditi „chromosomal microarray analysis“ (CMA) koja može otkriti skrivene greške u hromozomima koje se ne vide na tradicionalnom kariotipu i NIPT-u. Ove analize su važne pre odluke o nastavku trudnoće ploda sa srčanom manom. Na primer transpozicija velikih krvnih sudova(TGA) ima dobru prognozu nakon hiruškog lečenja te je važno postaviti dijagnozu u ranoj trudnoći i uraditi genetska ispitivanja .

Zadnjih 20 godina dijagnoza USM se može otkriti ultrazvučnim pregledom u 11-14 nedelji trudnoće, tj. u I trimestru(3-4 mesecu). Ultrazvukom se procenjuje položaj srca i njegovih šupljina, pregrada, pokretnih delova(valvula), ishodište velikuh krvnih sudova, njihov odnos van srca (3vv, 3vt, vsa, aortni I duktalni luk ) itd. Neophodna je procena venske drenaže i protoka kroz Duktus venosus.

Srce ploda u 12 nedelji ima veličinu oko 6 mm. Procena eventualne greške zahteva iskusnog doktora i Ultrazvučni aparat najviših mogučnosti.

Moje lično iskustvo, u prenatalnoj dijagnostici USM u I trimestru je prikazano na kongresu u Veneciji 2010 godine. Ekspertni ultrazvuk u trudnoći zahteva vreme, te je 5 pregleda optimalan broj za kvalitetnu dijagnostiku. Nakon tog broja kvantitet dominira nad kvalitetom. Ovo je opšte prihvaćeno u svetu kada je u pitanju ultrazvučni pregled trudnoće.